wickkiey/tamil-wikipedia-chunked huggingface dataset:
# கிளானா ஜெயா

**கிளானா ஜெயா**, (மலாய்: *Kelana Jaya*; ஆங்கிலம்: *Kelana Jaya*; சீனம்: *格拉那再也*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி.  
பெட்டாலிங் ஜெயாவில் உள்ள SS3, SS4, SS5, SS6 மற்றும் SS7 ஆகிய குடியிருப்புப் பிரிவுகளை உள்ளடக்கியது. டாமன்சாரா-பூச்சோங் விரைவுச்சாலை இந்தப் பகுதியின் வழியாகச் செல்கிறது. பிரபலமான பாரடிகம் மால் *(Paradigm Mall)* எனும் பேரங்காடியும் இங்கு அமைந்துள்ளது.  
சுபாங் ஜெயா; கிளானா ஜெயா போன்ற பகுதிகளை எஸ்.எஸ். **(SS)** என்று வகைப்படுத்தி உள்ளார்கள். எஸ்.எஸ்.என்பது சுங்கைவே - சுபாங் *(Sungai Way-Subang)* என்பதன் சுருக்கம் ஆகும். பெட்டாலிங் ஜெயாவில் உள்ள முகவரிகள் தரப்படுத்தப் பட்டுள்ளன. பெட்டாலிங் ஜெயா நகரம் எண்ணிடப்பட்ட பிரிவுகளாக (செக்சன்) பிரிக்கப்பட்டு உள்ளது.  
கோலாலம்பூர் மாநகருக்குத் தென்மேற்கே 20 கி.மீ. தொலைவிலும்; பெட்டாலிங் ஜெயா நகரின் தென்மேற்கே 10 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, பத்து தீகா, கெப்போங், சிகாம்புட் பூச்சோங், சா ஆலாம் மற்றும் கிள்ளான்.
# கிளானா ஜெயா

## பொது

கிளானா ஜெயாவில் ஏராளமான பொழுதுபோக்கு வசதிகள் உள்ளன. கிளானா ஜெயாவின் ஒரு முக்கிய ஈர்ப்பு எஸ்.எஸ்.7 (SS7) வீடமைப்புப் பகுதியில் உள்ள கிளானா ஜெயா ஏரிப் பூங்கா ஆகும்.  
பெட்டாலிங் ஜெயாவின் பிற பகுதிகளில் இருந்தும், அண்டை நகரமான சுபாங் ஜெயாவில் இருந்தும் ஏராளமானோர் வார இறுதி நாட்களில் இந்தப் பூங்காவிற்கு வந்து பசுமைக்கு மத்தியில் ஓய்வெடுக்கின்றனர்.
# கிளானா ஜெயா

## கிளானா ஜெயா ஏரி

கிளானா ஜெயா ஏரியில் மீன்பிடிப்பதும் பிரபலமானது. பூங்காவில் ஒரு பொது நீச்சல் குளம், பூப்பந்து அரங்கம், ஹாக்கி மற்றும் டென்னிஸ் திடல்கள் போன்ற சமூக பொழுதுபோக்கு வசதிகள் உள்ளன. 20,000 பேர் அமரக்கூடிய பெட்டாலிங் ஜெயா அரங்கமும் பூங்காவிற்கு அருகில் அமைந்துள்ளது.
# சரடோகா உணவு விடுதி வெடிவிபத்து

**சரடோகா உணவு விடுதி வெடிவிபத்து** (*Hotel Saratoga explosion*) 2022 ஆம் ஆண்டு மே மாதம் 6 ஆம் தேதியன்று நிகழ்ந்தது. இந்த ஐந்து அடுக்கு சொகுசு உணவு விடுதி கியூபாவின் இலா அபானா மாகாணத்திலுள்ள பழைய அவானா நகராட்சியில் அமைந்துள்ளது. புதிய மரபுவழி பாங்கில் கட்டப்பட்டிருந்த சரடோகா உணவு விடுதியில் எரிவாயு கசிவு ஏற்பட்டதால் வெடிவிபத்து நிகழ்ந்து இருக்கலாம் என சந்தேகிக்கப்படுகிறது. விபத்தின் விளைவாக கட்டிடத்தின் பெரும்பாலான பகுதிகளும் சுற்றியுள்ள கட்டமைப்பும் சேதமடைந்தன. குறைந்தது நாற்பத்து மூன்று பேர் இறந்தனர். மேலும் தொண்ணூற்று ஏழு பேர் காயமடைந்தனர். வெடிப்பு நேரத்தில் உணவு விடுதி புனரமைப்புக்கு உட்பட்டிருந்தது என்பதால் இங்கு விருந்தினர்கள் யாரும் இல்லை. இருப்பினும், புனரமைப்பு பணியில் ஐம்பத்தொரு தொழிலாளர்கள் இருந்தனர்.  
உணவு விடுதிக்கு வெளியே நிறுத்தப்பட்டிருந்த எரிவாயு தாங்கி வாகனம் தீப்பிடித்ததாக நம்பப்படுகிறது. வாகனத்தின் அடுத்தடுத்த வெடிப்பு காரணமாக கட்டிடத்தின் குறிப்பிடத்தக்க பகுதிகளை அழிந்தன. அறியப்பட்ட இறந்தவர்களில் மூன்று குழந்தைகள் மற்றும் ஒரு கர்ப்பிணிப் பெண் மற்றும் ஒரு எசுப்பானிய சுற்றுலாப் பயணியும் இருந்துள்ளனர்.
# சரடோகா உணவு விடுதி வெடிவிபத்து

## பின்னணி

வரலாற்றுச் சிறப்புமிக்க ஐந்து நட்சத்திர உணவு விடுதியான சரடோகா, கியூபா தலைநகரில் உள்ள பாசியோ டெல் பிராதோ மற்றும் திராகோனசு தெருக்களின் சந்திப்பில், புவென்டே டி லா இந்தியா என்ற நீரூற்றுக்கு முன்னால் அமைந்துள்ளது. விடுதியாக மாறிய கட்டடம் ஆரம்பத்தில் மூன்று மாடிகளாக இருந்தது. 1880 ஆம் ஆண்டில் தரை தளத்தில் புகையிலை கிடங்கு, இரண்டாவது மாடியில் அடுக்குமாடி குடியிருப்புகள், மூன்றாவது மாடியில் விடுதி அறைகள் என கட்டப்பட்டது. இந்த கட்டடம் 1879 ஆம் ஆண்டில் பணக்கார எசுப்பானிய வணிகர் யூகெனியோ பலாசியோசால் நிறுவப்பட்டது. முதலில் மான்டே தெருவில் அமைந்திருந்தது. கட்டிடத்தின் மைய இடமும் அழகிய காட்சிகளும் பன்னாட்டு பார்வையாளர்கள் மத்தியில் மிகவும் பிரசித்தி பெற்றது. 1933 ஆம் ஆண்டில் கட்டடம் ஒரு உணவு விடுதியாக மறுவடிவமைக்கப்பட்டு தற்போதைய இடத்திற்கு மாற்றப்பட்டது.  
1960 ஆம் ஆண்டுகளில் ஏற்பட்ட கியூபப் புரட்சியைத் தொடர்ந்து, விடுதி புதிய பொதுவுடமை அரசாங்கத்தால் தேசியமயமாக்கப்பட்டது. பின்னர் மோசமான நிலைமைகள் காரணமாக மூடப்பட்டதற்கு முன்பாக இது குறைந்த வகுப்பு வீட்டு வசதி பகுதியாக மாறியது. 1996 ஆம் ஆண்டில் கட்டடம் கூட்டாக நகர வரலாற்றாசிரியர் அலுவலகம் மற்றும் முதலீட்டாளர்களின் சர்வதேச கூட்டமைப்பு ஆகியவற்றின் வணிகப் பிரிவுக்கு மாற்றப்பட்டது. அசல் கட்டடத்தின் பெரும்பகுதி பின்னர் இடிக்கப்பட்டது. இரண்டு தெருக்களில் முகப்பு மட்டும் இருந்தது. இந்த கட்டடம் ஐந்து மாடிகள் மற்றும் இரண்டு அடித்தள நிலைகளுடன் புனரமைக்கப்பட்டு 2005 ஆம் ஆண்டு மீண்டும் திறக்கப்பட்டது.  
விடுதியில் அடிக்கடி முக்கிய பன்னாட்டு அரசியல்வாதிகள் மற்றும் பிரபலங்களுக்கு தங்குமிடமாக இருந்து வந்தது. ஆனால் தேசிய மற்றும் பன்னாட்டு பயணங்கள் கோவிட்-19 தொற்றுநோயின் தாக்கம் காரணமாக நாட்டின் முக்கிய சுற்றுலாத் துறை தள்ளாடிக் கொண்டிருந்தது. மேலும், சமீபத்தில் உக்ரைன் மீதான உருசிய படையெடுப்பு காரணமாக உருசிய சுற்றுலாப் பயணிகளின் எண்ணிக்கை குறைந்துள்ளது. முந்தைய ஆண்டு கியூபாவிற்கு வந்த சுற்றுலாப் பயணிகளில் கிட்டத்தட்ட மூன்றில் ஒரு பங்கு உருசியர்களாவர் என்பதும் குறிப்பிடத்தக்கதாகும்..
# சரடோகா உணவு விடுதி வெடிவிபத்து

## வெடிவிபத்து

விடுதியில் எரிவாயு கசிவு இருந்ததால் வெடித்ததாக சந்தேகிக்கப்படுகிறது. வெடித்த நேரத்தில் கட்டிடத்திற்கு வெளியே நிறுத்தப்பட்டிருந்த எரிவாயு தாங்கி வாகனம் நின்றிருந்த காரணத்தால் தோன்றியிருக்கலாம் என்றும் சந்தேகிக்கப்படுகிறது. வெடிப்பு கட்டிடத்தின் முழு பகுதிகளையும் அழித்தது. எல் கேபிடோலியோ, தீட்ரோ மார்டி திரையரங்கம் மற்றும் கல்வாரி தேவாலய சங்கத்தின் மேற்கு கியூபா தலைமையகம் போன்ற அருகிலுள்ள கட்டடங்களையும் சேதப்படுத்தியது. கட்டடத்தின் சில பகுதிகள் தெருவில் இடிந்து விழுந்தன. கார்கள் மற்றும் மக்கள் நசுங்கினர். குப்பைகள் காற்றில் பறந்தன. கட்டடம் அனைத்தும் அழிக்கப்படாததால், மீதமுள்ள அறைகள் சேதமடைந்திருப்பதைக் தெருவில் இருந்து காண முடிந்தது.
# சரடோகா உணவு விடுதி வெடிவிபத்து

## உயிரிழப்புகள்

இவ்வெடிவிபத்தின் காரணமாக மொத்தம் 43 பேர் இறந்திருப்பது உறுதி செய்யப்பட்டுள்ளது. அனைவரும் சாதகமாக அடையாளம் காணப்பட்டுள்ளனர். இறந்தவர்களில் ஒருவரைத் தவிர மற்ற அனைவரும் கியூபாவின் குடிமக்கள் ஆவர். ஒரு எசுப்பானிய சுற்றுலாப் பயணியும் இங்கிருந்துள்ளார். இறந்தவர்களில் ஒரு கர்ப்பிணிப் பெண், நான்கு வாலிபர்கள் மற்றும் ஒரு குழந்தையும் அடங்குவர். பல குழந்தைகள் உட்பட 97 பேர் காயமடைந்தனர்.
# சரடோகா உணவு விடுதி வெடிவிபத்து

## விளைவுகள்

கியூபாவில் இருந்து அவசரகால பணியாளர்கள் மற்றும் செஞ்சிலுவைச் சங்கம் போன்ற அமைப்புகள், அந்த இடத்தை தோண்டியெடுப்பதற்கும், உயிர் பிழைத்தவர்களைக் கண்டுபிடித்து கண்டறிவதற்கும், உடல்களை மீட்டெடுப்பதற்கும் விரைவாகப் பணியாற்றினர்.  
கியூபாவின் சனாதிபதி மிகுவல் டியாசு-கனெல் வெடிப்பு நடந்த அதே நாளில் அந்த இடத்தைப் பார்வையிட்டார். எர்மனோசு அமீகிராசு மருத்துவமனைக்குச் சென்று உயிர் பிழைத்தவர்களைப் பார்வையிட்டார். விபத்தால் பாதிக்கப்பட்டவர்கள் சிகிச்சைக்காக இம்மருத்துவமனைக்கு அழைத்துச் செல்லப்பட்டனர்.  
மெக்சிகோ நாட்டு வெளியுறவு அமைச்சர் மார்செலோ எப்ரார்ட்டு போன்ற நபர்களிடமிருந்து ஆதரவு செய்திகள் வந்தன.
அவானாவுக்கான பொதுவுடமைக் கட்சியின் முதல் செயலாளர், இலூயிசு அன்டோனியோ டோரசு இரிபார், வெடிப்பினால் 38 வீடுகள் பாதிக்கப்பட்டுள்ளதாகவும், அருகில் உள்ள ஒரு கட்டடம் இடிக்கப்பட வேண்டும் என்றும், 95 பேர் வேறு இடத்திற்கு மாற்றப்பட வேண்டும் என்றும் கூறினார்.
# வார்ப்புரு:Adjacent stations/styles.css

/* */
.adjacent-stations {
max-width: 50em;
margin: 0.5em auto;
font-size: 95%;
clear: both;
}
.infobox .adjacent-stations {
font-size: 100%;
}  
.adjacent-stations .isA {
font-size: 90%;
font-style: italic;
}  
.adjacent-stations .smA {
font-size: 90%;
}  
.infobox .adjacent-stations .isA,
.infobox .adjacent-stations .smA {
font-size: 96.6%;
}  
.adjacent-stations .hcA {
width: 30%;
vertical-align: middle;
}  
.adjacent-stations .hmA, .adjacent-stations .hmA > a:last-child {
vertical-align: middle;
}  
.adjacent-stations .bcA {
text-align: ;
vertical-align: middle;
}  
.adjacent-stations .bbA {
text-align: ;
width: ;
min-width: ;
}  
.adjacent-stations-noclear {
clear: ;
}
# Module:Adjacent stations/i18n

local p = {}  
p = {
['ta'] = {
['preceding'] = function(s)
return s and 'முந்தைய ' .. s
end,
['following'] = function(s)
return s and 'அடுத்த ' .. s
end,
['stop_noun'] = 'நிலையம்',
['nonstop_past'] = function(s)
return s and s .. ' did not stop here'
end,
['nonstop_present'] = function(s)
return s and s .. ' does not stop here'
end,
['comma'] = function(s)
return s and ', ' .. s
end,
['or'] = function(s)
return s and ' அல்லது ' .. s
end,
['via-first'] = false, -- If the «via» text comes before termini, change to «true»
['via'] = function(s)
return s and ' வழியே&nbsp;' .. s
end,
['comma-format'] = ',%s+',
['or-format'] = '%s+or%s+',
['via-format'] = '%s+via%s+(.+)$', -- first match is station name
['towards'] = function(s)
return s and 'towards ' .. s
end,
['through'] = function(s)
return s and 'through to ' .. s
end,
['reverse'] = 'திசை திருப்புகிறது',
['oneway'] = 'ஒரு-வழி செயற்பாடு',
['terminus'] = 'முடிவிடம்',
['transfer'] = function(s)
return s and 'மாற்றல் ' .. s
end,
['error_duplicate'] = function(s)
return s and 'Same row number used multiple times for ' .. s
end,
['error_format'] = 'Station format table missing in data page',
['error_line'] = 'Lines table missing in data module',
['error_missing'] = function(s)
return s and '"' .. (s or '') .. '" is missing from the data page'
end,
['error_unknown'] = function(s)
return s and 'Unknown line "' .. (s or '') .. '"'
end
},
['en-GB'] = {
['preceding'] = function(s)
return s and 'Preceding ' .. s
end,
['following'] = function(s)
return s and 'Following ' .. s
end,
['stop_noun'] = 'station',
['nonstop_past'] = function(s)
return s and s .. ' did not stop here'
end,
['nonstop_present'] = function(s)
return s and s .. ' does not stop here'
end,
['comma'] = function(s)
return s and ', ' .. s
end,
['or'] = function(s)
return s and ' or ' .. s
end,
['via-first'] = false, -- If the «via» text comes before termini, change to «true»
['via'] = function(s)
return s and ' via&nbsp;' .. s
end,
['comma-format'] = ',%s+',
['or-format'] = '%s+or%s+',
['via-format'] = '%s+via%s+(.+)$', -- first match is station name
['towards'] = function(s)
return s and 'towards ' .. s
end,
['through'] = function(s)
return s and 'through to ' .. s
end,
['reverse'] = 'Reverses direction',
['oneway'] = 'One-way operation',
['terminus'] = 'Terminus',
['transfer'] = function(s)
return s and 'transfer at ' .. s
end,
['error_duplicate'] = function(s)
return s and 'Same row number used multiple times for ' .. s
end,
['error_format'] = 'Station format table missing in data page',
['error_line'] = 'Lines table missing in data module',
['error_missing'] = function(s)
return s and '"' .. (s or '') .. '" is missing from the data page'
end,
['error_unknown'] = function(s)
return s and 'Unknown line "' .. (s or '') .. '"'
end
}
}  
p['en-US'] = mw.clone(p['en-GB'])
p['en-US']['towards'] = function(s) return s and 'toward ' .. s end  
return p
# Module:Adjacent stations/Rapid KL
["21"] = "BRT Sunway",
["darkgreen"] = "BRT Sunway",
["b1"] = "BRT Sunway",
["sb"] = "BRT Sunway",
["brt sunway"] = "BRT Sunway",
["brt sunway line"] = "BRT Sunway",
["sunway"] = "BRT Sunway",
["sunway line"] = "BRT Sunway",
["11"] = "Shah Alam",
["skyblue"] = "Shah Alam",
["lrt3"] = "Shah Alam",
["bk"] = "Shah Alam",
["buk"] = "Shah Alam",
["js"] = "Shah Alam",
["johan setia line"] = "Shah Alam",
["bandar utama-klang line"] = "Shah Alam",
["s"] = "Shah Alam",
["12"] = "Putrajaya",
["yellow"] = "Putrajaya",
["mrt2"] = "Putrajaya",
["ssp"] = "Putrajaya",
["py"] = "Putrajaya",
["mrt putrajaya line"] = "Putrajaya",
["putrajaya"] = "Putrajaya",
["13"] = "Circle MRT",
["grey"] = "Circle MRT",
["mrt3"] = "Circle MRT",
["cc"] = "Circle MRT",
}
}  
return p
# இரண்டாம் அஜயராஜன்

**இரண்டாம் அஜயராஜா** (*Ajayaraja* II) (ஆட்சி சுமார் 1110-1135 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் மால்வாவின் பரமாரர்களை தோற்கடித்தார். மேலும் கசனவித்துகள் படையெடுப்புகளால் தனது பிரதேசத்தின் ஒரு சில பகுதிகளை இழந்த இவர் பின்னர் அவர்களை முறியடித்தார். அஜ்மீர் நகரம் இவரால் நிறுவப்பட்டது.
# இரண்டாம் அஜயராஜன்

## ஆரம்ப கால வாழ்க்கை

அஜயராஜா தனது தந்தை முதலாம் பிருத்விராஜாவிற்குப் பிறகு சகமானாவின் அரியணையில் அமர்ந்தார். இவர் சல்கணன் என்றும் அழைக்கப்பட்டார். *பிரபந்த கோசம்*, *ஹம்மிர மகாகாவியம்* போன்ற நூல்கள் இவரை அல்கணா என்று அழைக்கிறது. இது சல்கணனின் மாறுபாடாகத் தோன்றுகிறது.  
சோமலாதேவி, சோமலேகா என்றும் அழைக்கப்படும் சோமல்லாதேவியை மணந்தார்.
# இரண்டாம் அஜயராஜன்

## அஜ்மீரை நிறுவுதல்

அஜயமேரு (நவீன அஜ்மீர் ) நகரத்தை இவர் நிறுவியதாக 12 ஆம் நூற்றாண்டின் உரையான *பிருத்விராஜ விஜயம்* கூறுகிறது. பொ.ச.1113 (1170 VS ) தேதியிட்ட தார் நகரில் நகலெடுக்கப்பட்ட பால்ஹாவின் ஆன்மீகப் பதிவில் நகரத்தின் பெயரைப் பற்றிய ஆரம்பக் குறிப்பு இடம்பெற்றதாக வரலாற்றாசிரியர் தசரத சர்மா குறிப்பிடுகிறார். அஜ்மீர் 1113 -க்கு முன்பே நிறுவப்பட்டது என்று இதன் மூலம் தெரிகிறது. நான்காம் விக்ரகராசனின் புகழ் பாடும் கல்வெட்டு அத்தாய் தின் கா ஜோன்ப்ராவில் கண்டெடுக்கப்பட்டது. அதில் அஜயராஜா (அஜயதேவன்) தனது இல்லத்தை அஜ்மீருக்கு மாற்றினார் என குறிப்பிடப்பட்டுள்ளது.  
பிற்கால உரையான *பிரபந்த-கோசம்* 8 ஆம் நூற்றாண்டின் மன்னர் முதலாம் அஜயராஜன் அஜயமேரு கோட்டையை நிறுவினார் என்று கூறுகிறது, இது பின்னர் அஜ்மீரின் தாராகர் கோட்டை, என்று அறியப்பட்டது. வரலாற்றாசிரியர் ஆர்.பி. சிங்கின் கூற்றுப்படி, முதலாம் அஜயராஜா அனேகமாக இந்த நகரத்தை நிறுவியிருக்கலாம். ஏனெனில் கி.பி 8 ஆம் நூற்றாண்டைச் சேர்ந்த கல்வெட்டுகள் அங்கு கண்டுபிடிக்கப்பட்டுள்ளன. இரண்டாம் அஜயராஜா பின்னர் நகரத்தை விரிவுபடுத்தினார். அரண்மனைகளைக் கட்டினார். மேலும் சகமானாவின் தலைநகரை சாகம்பரியிலிருந்து அஜ்மீருக்கு மாற்றினார் என்று சிங் கருதுகிறார்.
# இரண்டாம் அஜயராஜன்

## இராணுவ வாழ்க்கை

### பரமாரர்களுடன்

குசராத்த்தின் சௌளுக்கிய மன்னன் ஜெயசிம்ம சித்தராஜாவின் படையெடுப்புகளால் மால்வாவின் பரமாரா வம்சம் பலவீனமடைந்தது. இதை சாதகமாகப் பயன்படுத்திக் கொண்டு அஜயராஜா பரமார பிரதேசத்தைக் கைப்பற்றி சகமானா இராச்சியத்தை விரிவுபடுத்தியதாகத் தெரிகிறது. அஜயராஜா சுல்கணனைத் (அல்லது சொல்லனா) தோற்கடித்தார். அவர் ஒருவேளை பரமார மன்னர் நரவர்மனின் தளபதியாக இருக்கலாம். பிஜோலியா பாறைக் கல்வெட்டின் படி, சுல்கணன் ஒரு தண்டநாயகன் அல்லது தளபதியாக இருக்கலாம். சுல்கணன் போரில் பிடிபட்டு, ஒட்டகத்தின் முதுகில் கட்டப்பட்டு, சகமான தலைநகர் அஜ்மீருக்கு கொண்டு வரப்பட்டதாக கல்வெட்டு கூறுகிறது. அஜ்மீரில் உள்ள அதாய் தின் கா ஜோன்ப்ராவில் கிடைத்த கல்வெட்டு, மால்வாவின் ஆட்சியாளரைத் தோற்கடித்த பிறகு அஜயராஜா உஜ்ஜைனி வரையிலான பகுதியைக் கைப்பற்றியதாக பெருமை கொள்கிறது.
# அர்னோராஜா

**அர்னோராஜா** (*Arnoraja*) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். அர்னோராஜா மேற்கில் இருந்து வந்த கஸ்னாவிட் படையெடுப்பை முறியடித்தார். மேலும் பரமாரகள் மற்றும் தோமரர்கள் உட்பட பல அண்டை இந்து மன்னர்களையும் தோற்கடித்தார். இவர் சோலாங்கியர்களுக்கு எதிராக தோல்விகளை சந்திக்க வேண்டியிருந்தது. இறுதியில் இவரது சொந்த மகன் ஜகதேவனால் கொல்லப்பட்டார்.
# அர்னோராஜா

## ஆரம்ப கால வாழ்க்கை

அர்னோராஜா சகமான அரசர் இரண்டாம் அஜயராஜன் மற்றும் அவரது மனைவி சோமல்லாதேவி ஆகியோருக்கு மகனாகப் பிறந்தார். இவர் அனலதேவன், அனலதேவா, அனா, அண்ணா மற்றும் ஆனகா உள்ளிட்ட பல்வேறு பெயர்களால் அறியப்படுகிறார். பொ.ச. 1139 தேதியிட்ட இரண்டு ரேவசா கல்வெட்டுகள் இவரது பட்டத்தை "மகாராஜாதிராஜா - பரமேசுவரா" என்று குறிப்பிடுகின்றன. அவஷ்யகா-நிர்யுக்தியின் 1141 தேதியிட்ட கையெழுத்துப் பிரதியில் "பரமபட்டாரக-மகாராஜாதிராஜா-ஸ்ரீமத்" என்று இவரது பட்டப்பெயர் குறிப்பிடப்பட்டுள்ளது.
ஏரிக்கு அனா என்ற அர்னோராஜா பெயரிடப்பட்டது]]
# அர்னோராஜா

## இறப்பு

அர்னோராஜாவுக்கு குறைந்தது நான்கு மகன்களாவது இருந்தனர். இவர்களில் குசராத்தின் சோலாங்கிய இளவரசியான காஞ்சனாவிற்கு பிறந்த சோமேசுவரர் குறிப்பிடத் தக்கவர். ஜகத்தேவன், நான்காம் விக்ரகராசன் மற்றும் தேவதத்தன் ஆகிய மூவரும் மார்வாரின் இளவரசி சுதாவின் மூலம் பிறந்தவர்கள். விக்ரகராசன் அடுத்த மன்னராக வருவதற்கு முன்பு, ஜகதேவன் அர்னோராஜாவைக் கொன்று, சகமானாவின் சிம்மாசனத்தை சிறிது காலம் ஆக்கிரமித்தார்.
# சுங்கைவே

**சுங்கைவே**, (மலாய்: *Sungai Way*; ஆங்கிலம்: *Sungai Way*; சீனம்: *双溪威*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி. SS8, SS9, SS9A ஆகிய குடியிருப்புப் பிரிவுகளை உள்ளடக்கியது. இதன் அதிகாரத்துவப் பெயர் ஸ்ரீ செத்தியா *(Seri Setia)*.  
இது 1949-ஆம் ஆண்டு பிரித்தானிய ஆட்சிக் காலத்தில், பிரிக்ஸ் திட்டம் (Briggs Plan) அமல்படுத்தப்பட்ட போது, சுங்கைவே ஒரு புதிய கிராமமாக நிறுவப்பட்டது. மலேசியச் சுதந்திரத்திற்குப் பிறகு, சுங்கைவே மக்கள்தொகை நிறைந்த இடமாகவும்; சுறுசுறுப்பான சுற்றுப்புறமாகவும் மாறியது.
# சுங்கைவே

## வரலாறு

1959-ஆம் ஆண்டில், கோலாலம்பூர்-கிள்ளான் நெடுஞ்சாலை *(Malaysia Federal Highway)* திறப்பதற்கு முன்பு இங்கு ஒரு புதிய தொழில்துறை மண்டலம் *(Sungai Way industrial zone)* நிறுவப்பட்டது. அந்த வகையில், பெட்டாலிங் ஜெயா பகுதியில் முதன்முதலில் வளர்ச்சி பெற்ற கிராமம் சுங்கைவே கிராமம் ஆகும்.  
முன்பு இது ஒரு கிராமம். சுங்கைவே பகுதியில் ஒரு புதுக் கிராமம் உருவாக்கப்பட்டது. அந்தக் கிராமம் படிப்படியாக வளர்ச்சி அடைந்து பெரும் நகரமானது. இப்போது சுங்கைவே கிராமம் என்பது இல்லை.
# சுங்கைவே

## வரலாறு

### முதல் குடியேற்றம்

சுங்கைவே பகுதியில் ஓடும் சுங்கைவே நதியின் நினைவாக புதிய கிராமத்துக்குப் பெயர் சூட்டப்பட்டது. 1870-ஆம் ஆண்டுகளில் முதல் குடியேற்றம் நடைபெற்றது. 19-ஆம் நூற்றாண்டின் பிற்பகுதியில், சுங்கைவே கிராமத்தில் ரப்பர் தோட்டங்கள் இருந்தன. மற்றும் பல ஈயச் சுரங்கங்களும் இருந்தன.  
2006-ஆம் ஆண்டில் சுங்கைவே கிராமம் நகரத் தகுதியைப் பெற்றது. பெட்டாலிங் மாவட்டத்துடன் இணைக்கப்பட்டது.
# சோமேசுவரர் (சகமான வம்சம்)

**சோமேசுவரர்** (*Someshvara*) (ஆட்சி சுமார் 1169–1178 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் தனது தாய்வழி உறவினர்களால் குசராத்தில் உள்ள சௌலுக்கிய அரண்மனையில் வளர்க்கப்பட்டார். இரண்டாம் பிருத்விராஜனின் மரணத்திற்குப் பிறகு, சகமான அமைச்சர்கள் இவரை தலைநகர் அஜ்மீருக்கு அழைத்து வந்து புதிய மன்னராக நியமித்தனர். இவர் அஜ்மீரில் பல சிவன் கோயில்களை நிறுவியதாகக் கூறப்படுகிறது.மேலும் பிருத்திவிராச் சௌகான் தந்தையாக அறியப்படுகிறார்.
# இராஜீவ் குமார்

**இராஜீவ் குமார்** (*Rajiv Kumar*; பிறப்பு:19 பிப்ரவரி 1960), இந்தியத் தேர்தலை ஆணையத்தின் மூத்த தேர்தல் ஆணையாளராக 14 செப்டம்பர் 2019 முதல் பதவி வகித்து வரும் ஓய்வு பெற்ற இந்திய ஆட்சிப் பணி அதிகாரி ஆவார். முந்தைய தலைமை தேர்தல் ஆணையர் சுசில் சந்திரா 14 மே 2022 அன்று பணி ஓய்வு பெற்றதையொட்டி 15 மே 2022 முதல் இராஜீவ் குமாரை இந்தியத் தலைமை தேர்தல் ஆணையாளராக நியமித்து இந்தியக் குடியரசுத் தலைவர் ஆணை பிறப்பித்தார்.
# இராஜீவ் குமார்

## இதனையும் காண்க

- இந்தியத் தலைமைத் தேர்தல் ஆணையர்கள்
# சர்னா சமயம்

**சர்னா சமயம்** (**Sarna**) கிழக்கு இந்தியாவின் ஜார்கண்ட், சத்தீஸ்கர், பிகார், மேற்கு வங்காளம் மற்றும் ஒடிசா மாநிலங்களில் பரவியுள்ள சோட்டா நாக்பூர் மேட்டுநிலத்தில் வாழ்கின்றனர். இது பழங்குடி முண்டா மக்கள், சந்தாலிகள், ஜுவாங் மக்கள், பூமிஜ் மக்கள், காரியா மக்கள், பைகா மகக்ள் ஹோ மக்கள் மற்றும் குரூக் மக்கள் பயிலும் சமயம் சர்னா சமயம் ஆகும். இது இயற்கையான காடு, மரங்களை நேசிக்கும் சமயம் ஆகும்.  
இச்சமயத்தினர் ஆசுத்ரோ-ஆசிய மொழிக் குடும்பத்தின் துணை மொழியான முண்டா மொழியின் உட்பிரிவுகளான குறுக்ஸ் மொழி, காரியா மொழி, சந்தாளி மொழி, ஜுவாங் மொழி மற்றும் ஹோ மொழிகளை பேசுகின்றனர். இச்சமயத்தினர் காடுகளை கிராம தேவதைகளாக வழிபடுகின்றனர். ஆண்டிற்கு இருமுறை கிராம தேவதைகளுக்கு பூஜை செய்து வழிபடுகின்றனர்.  
தற்போது இச்சமயத்தினரில் பாதியளவு மக்கள் கிறித்துவ சமயத்திற்கு மதமாற்றம் செய்யப்பட்டுள்ளனர். இச்சமயத்தைப் பின்பற்றுபவர்கள், கிழக்கு இந்தியாவில் 78,41,870 முதல் 93,41,870 வரை உள்ளனர். ஜார்கண்ட் மாநிலத்தில் 4,223,500, மேற்கு வங்காளம் 2,512,331, பிகார் 1,349,460, சத்தீஸ்கர் 768,910 ஒடிசா 478,317 மற்றும் வங்காளதேசத்தில் 500,000 ஆக சர்னா சமயத்தை பயில்கின்றனர்.
# சர்னா சமயம்

## வழிபாட்டுத் தலங்கள் & சடங்குகள்

கிராமங்களில் உள்ள தோப்புகள், காடுகளே சர்னா சமயத்தினரின் தெய்வங்கள் ஆகும். இச்சமயத்தினர் முக்கியமாக சால மரங்களை புனிதமாக கருதுகின்றனர். கிராமத்தின் பழங்குடி சர்னா சமயத்தினர் அனைவரும் நாயக்கே எனும் பூசாரி தலைமையில் ஒன்று கூடி சாலமரம், வேப்ப மரம், ஆல மரத்தடியில் கிராம தேவதைகளை வழிபாடு செய்து, படையல்கள் இடுவர். நீத்தார் வழிபாடும் சர்னா சமயத்தினரின் முக்கிய வழிபாடு ஆகும்.
# சர்னா சமயம்

## மக்கள் தொகை பரம்பல்

| } |  |  |
| --- | --- | --- |
| 1. | ஜார்கண்ட் | 4,223,500 |
| 2. | மேற்கு வங்காளம் | 2,512,331 |
| 3. | பிகார் | 1,349,460 |
| 4. | சத்தீஸ்கர் | 768,910 |
| 5. | ஒடிசா | 478,317 |
| **மொத்தம்** | ஏறத்தாழ் 7,800,000 முதல் 9,300,000 வரை |  |
# சர்னா சமயம்

## கிறித்துவ மத மாற்றம்

பெரும்பாலான பழங்குடி அமைப்புகளும், கிறித்துவ அமைப்புகளும், மக்கள் தொகை கணக்கெடுப்பின் போது, தங்களை சர்னா சமயத்தினர் என்ற வகைப்பாட்டில் வைக்க கோரிக்கை விடுத்துள்ளனர்.
சர்னா சமயத்தினர் ஏற்கனவே இந்து தர்மத்தில் சேர்க்கப்பட்டுள்ளாதால், இக்கோரிக்கையை இந்திய அரசு ஏற்கவில்லை.  
வாக்கு வங்கி அரசியலுக்காக ஜார்கண்ட் முக்தி மோர்ச்சா கட்சி 2020-இல் ஜார்கண்ட் மாநிலத்தில் ஆளும் கட்சியாக பதவி ஏற்றபோது, சர்னா சமயம் என தனி சமயம் என்ற சட்ட முன்மொழிவிற்கு ஆதரவாக தீர்மானம் இயற்றி, குடியரசுத் தலைவரின் ஒப்புதலுக்கு அனுப்பி வைத்துள்ளது.
# கே. சுகுமாரனுண்ணி

**கே. சுகுமாரனுண்ணி** (K. Sukumaranunni) இந்தியாவின் கேரளாவைச் சேர்ந்த ஒர் ஆசிரியர் ஆவார். சேவை சங்க ஆர்வலர், சிறுகதை எழுத்தாளர் மற்றும் அரசியல்வாதி என பன்முகங்களுடன் இயங்கினார். 5 ஆவது கேரள சட்டமன்றத்தில் சிறீ கிருட்டிணாபுரம் சட்டமன்ற தொகுதியை பிரதிநிதித்துவப்படுத்தினார்.
# கே. சுகுமாரனுண்ணி

## சுயசரிதை

சின்னம்மாளு வயங்காரம்மாவின் மகனாக 1929 ஆம் ஆண்டு ஏப்ரல் 11 ஆம் தேதி கே.சுகுமாரனுண்ணி பிறந்தார். 1984 ஆம் ஆண்டு சூலை மாதம் 13 ஆம் தேதியன்று இறந்தார்.
# கே. சுகுமாரனுண்ணி

## அரசியல் வாழ்க்கை

இந்திய தேசிய காங்கிரசு கட்சியின் உறுப்பினராக, சுகுமாரனுண்ணி அகில இந்திய காங்கிரசு கட்சி மற்றும் கேரள பிரதேச காங்கிரசு கட்சி ஆகியவற்றில் உறுப்பினராகவும், பாலக்காடு மாவட்ட காங்கிரசு கட்சியின் பொருளாளராகவும் பணியாற்றினார். ஆசிரியராகப் பணிபுரியும் போது, அகில இந்திய கல்விச் சங்கங்களின் கூட்டமைப்பின் பொருளாளர், பொதுச் செயலர், கேரள உதவி பெறும் தொடக்க ஆசிரியர் சங்கத்தின் மாநிலத் தலைவர், ஆசிரியர் பிரிவு மாநில ஒருங்கிணைப்பாளர் எனப் பல பதவிகளை வகித்துள்ளார்.
# கே. சுகுமாரனுண்ணி

## இலக்கியப் படைப்புகள்

- *உன்னதி*, சிறுகதைகள் (1957)
- *ராசன்*, சிறுகதைகள் (1959) 10,001 இந்திய ரூபாய் ரொக்கப் பரிசு, நினைவுப் பரிசு மற்றும் பாராட்டுப் பத்திரம் அடங்கிய இவ்விருது கேரள மாநிலத்தில் சிறந்த ஆசிரியர்களுக்கு வழங்கப்படுகிறது.
# டெலியம் சமர்

**டெலியம் சமர்** (*Battle of Delium*) என்பது பெலோபொன்னேசியன் போரின் போது கிமு 424 இல் நடந்த ஒரு சமராகும். இது எசுபார்த்தன்களின் கூட்டாளிகளாக இருந்த போயோட்டியர்களுக்கும், ஏதெனியர்களுக்கும் இடையே நடந்த சண்டையாகும். இது அடுத்தடுத்த வாரங்களில் டெலியம் முற்றுகையுடன் முடிவடைந்தது.
# டெலியம் சமர்

## நிகழ்வு

எசுபார்த்தன்களின் கூட்டாளிகளாக இருந்த போயோட்டியர்களுக்கும், ஏதெனியர்களுக்கும் இடையே எப்போதும் பகை இருந்துவந்தது. போயோட்டியாவில் சிலவர் ஆட்சி நடந்துவந்தது. மக்களாட்சி ஆதரவாளர்கள் ஒதுக்கப்பட்டும், ஒடுக்கப்பட்டும் இருந்தனர். போயேட்டியாமீது படை எடுத்தால் அங்குள்ள மக்களாட்சி ஆதரவாளர்கள், தங்களுக்கு சாதகமாக இருந்து வெற்றி வாங்கித் தருவார்கள் என ஏதென்சு கருதியது. அதன்படி கிமு 424 இல், படையெடுப்புக்குத் திட்டமிடப்பட்டது. ஏதெனியன் தளபதி டெமோஸ்தீனஸ் தலைமையிலான ஒரு படை போயேட்டியாவின் மேற்குப் பக்கமாக தாக்குவது; இப்போகிரட்டீஸ் தலைமையிலான படை போயோடியாவின் கிழக்குப் பக்கமாக தாக்குவது; போயோட்டியாவின் வடமேற்கு எல்லைப் பகுதியில் உள்ள கெரோனியா என்ற ஊரை மக்களாட்சிப் பிரிவினர் கைப்பற்றுவது; இப்படி மூன்று புறங்களிலிருந்தும் தாக்குதல் நடத்த திட்டமிட்டனர். ஆனால் இந்தத் திட்டப்படி செயல்கள் நடைபெறவில்லை. ஏனெறால் சகல விசயங்களும் அவர்களுக்கு முன்பே தெரிந்துவிட்டது. அவர்கள் ஏதெனியப் படைகளை எதிர்கொள்ள தயாராக இருந்தனர். டெமோஸ்தீனஸ் தவறுதலாக மிக விரைவாகப் பயணம் செய்து பெயோட்டியாவின் சிபே பகுதிக்கு தன் படைகளுடன் வந்து சேர்ந்தார். ஆனால் அங்கு அவர்களது திட்டங்களை நிகோமாச்சஸ் என்ற ஃபோசியன் மூலமாக கசிந்திருந்தது. மேலும் இப்போகிரட்டீஸ் அச்சமயத்தில் வந்து சேராததால், டெமோஸ்தீனஸ் மட்டும் தாக்குதல் நடத்த முடியாமல் பின்வாங்க வேண்டிய நிலை ஏற்பட்டது.  
இப்போகிரட்டீஸ் இறுதியில் ஏதெனிய இராணுவத்துடன் போயோட்டியாவிற்கு வந்து சேர்ந்தார். ஆனால் தாங்கள் வகுத்த திட்டம் சொதப்பிவிட்டதை உணர்ந்தார். மக்களாட்சி ஆதரவாளர்கள் கெரோனியாவை ஆக்கிரமிப்பது என்பதும் நடக்கவில்லை. இறுதியில் இப்போகிரட்டீஸ் அங்கிருந்த டெலியம் கோவிலை கோட்டை போல பலப்படுத்தத் தொடங்கினார். ஐந்து நாட்களுக்குப் பிறகு, கோட்டைப் பணிகள் நிறைவடைந்தன. அதன்பிறகு இப்போகிரட்டீஸ் ஒரு பாதுகாப்புப் படையை அங்கு அமர்த்திவிட்டு, மீதமுள்ள தனது படைகளுடன் ஏதென்சுக்குத் திரும்பத் தொடங்கினார். அதே நேரத்தில், போயோட்டியர்கள் இப்போகிரட்டீசின் படைகளை எதிர்க்க தங்கள் படைகளைத் திரட்டினர். ஆனால் ஏதெனியர்கள் வெளியேறுவதைக் கண்டதும், போயோட்டியர்களில் பலர் அவர்களைத் தாக்குவது பொருளற்றது என்று நினைத்தனர். ஏதெனியர்கள் மீண்டும் திரும்பி வந்து டெலியத்தை படையெடுப்புகளுக்கான ஒரு தளமாகப் பயன்படுத்தக்கூடும் என்று ஏதெனியர்களின் திட்டத்தை அறிந்திருந்த போயோடியன் படைகளின் தளபதியான தீப்சின் பகோண்டாஸ் அவர்களைத் தாக்கும்படி படைகளைத் தூண்டினார். அதன்படி போயோட்டியா படைகள் ஏதெனியப் படைகளைத் தாக்கியன. இந்தப் போரில் ஏதெனியப் படை படு தோல்வியைக் கண்டது. இப்போகிரட்டீஸ் போரில் மடிந்தார்.  
பொயோட்டியர்கள் இரவு வரை ஏதெனியர்களை துரத்தி அடித்தனர். பெரும்பாலான ஏதெனியர்கள் டெலியத்தில் உருவாக்கப்பட்ட அரணுக்குத் திரும்பினர். அங்கு போயோடியன் அறிவிப்பாளர் ஒருவர் ஏதெனியர்கள் போயோட்டியர்களின் புனித தலத்தை மாசுபடுத்துவதாகவும், எனவே அங்கிருந்து அவர்கள் வெளியேற வேண்டும் என்றும் அறிவித்தார். ஏதெனியர்கள் அந்த தலம் தற்போது தங்களுடையது என்றும், எனவே தற்போது தங்களுக்கு புனிதமானது என்றும், போயோட்டியர்களிடமிருந்து தற்காத்தாக்கொள்ள அதை தாங்கள் வைத்திருந்ததாகவும் பதிலளித்தனர்.
# டெலியம் சமர்

## பின்விளைவுகள்

இரண்டு வாரங்களுக்கு, ஏதெனியர்களின் மீது எந்த தாக்குதலும் நடத்தப்படவில்லை . ஆனால் கொரிந்தில் இருந்து 2,000 ஹோப்லைட்டுகள் மற்றும் அவர்களின் பல்வேறு கூட்டாளிகளின் பிற துருப்புக்களும் போயோட்டியர்களுடன் வந்து இணைந்தனர். டெலியனில் அரண் அமைத்து தங்கியுள்ள ஏதெனியர்களிடம் போராட போயோட்டியர்கள் ஒரு விசித்திரமான சாதனத்தை உருவாக்கினர். இது துசிடிடிசியசின் (4.100) விளக்கத்தின்படி, ஒரு வகையான தீச்சுடர் எறிவி ஆகும். இதைக் கொண்டு டெலியத்திற்கு தீ வைத்து ஏதெனியர்களை விரட்ட ஆயுதமாக பயன்படுத்தப்பட்டது. அந்தத் தாக்குதலில் சுமார் 200 ஏதெனியர்கள் கொல்லப்பட்டனர்; மீதமுள்ளவர்கள் தப்பிக்க விடப்பட்டனர். டெலியம் கைப்பற்றப்பட்ட பிறகுதான், டெமோஸ்தீனஸ் மற்றும் அவரது படைகள் தாமதமாக வந்தடைந்தன. ஆனால் அவருக்கும் இப்போகிரட்டீசுக்கும் இடையே தகவல் தொடர்பு இல்லாததால், அவரது வருகை பொதுவாக பயனற்றதாக ஆனது. அவரின் தலைதையிலான படைகள் சிசியோன் அருகே வந்திறங்கின ஆனால் அவை விரைவில் தோற்கடிக்கப்பட்டன.  
இந்தப் போரில் ஒரு புதிய தொழில்நுட்பத்தின் அடிப்படையில் புதுமையான கருவியைக் காட்டுவதுடன், பதிவுசெய்யப்பட்ட வரலாற்றில் முதல்முறையாக திட்டமிடப்பட்ட நுண்ணறிவு சார்ந்த தந்திரமான போரை பகோண்டாஸ் நடத்தினர். முந்தைய நூற்றாண்டுகளில், கிரேக்க நகர அரசுகளுக்கிடையேயான போர்கள் ஹாப்லைட்டு வீரர்களுக்கு இடையே ஒப்பீட்டளவில் எளிமையான மோதல்களாக இருந்தன. போர்களில் குதிரைப்படை முக்கியப் பங்கு வகிக்கவில்லை. மேலும் அனைத்தும் காலாட்படை வீரர் அணிகளின் ஒற்றுமை மற்றும் ஆற்றலைச் சார்ந்ததாக இருந்து, எதிரிக்கு எதிராக சிரமப்பட்டுப் போராடுவதாக இருந்தது. டெலியம் போரில், பகோண்டாஸ் ஆழ்ந்த தேர்வுகள், சேமப் படைப் பகுதிகள், குதிரைப்படை பயன்பாடு, இலகுரக ஆயுதம் ஏந்திய சண்டைகள், போரின் போது தந்திரோபாயங்களில் படிப்படியாக மாற்றங்கள் போன்றவற்றை பயன்படுத்தினர்.
# ரிசர்ச்கேட்

**ரிசர்ச்கேட்** (*ResearchGate*) என்பது அறிவியலாளர்களுக்கும், ஆய்வாளர்களுக்குமான ஐரோப்பிய வணிக சமூக வலைப்பின்னல் தளமாகும். ரிசர்ச்கேட் என்பதற்கு ஆய்வுவாயில் என்று பொருள். இது ஆய்வாளர்களுக்கு வாயில் போன்று செயல்படுகின்றது. ஆவணங்களைப் பகிர்ந்து கொள்ளவும், கேள்விகளைக் கேட்கவும், பதிலளிக்கவும் மற்றும் கூட்டுப்பணியாளர்களைக் கண்டறியவும் இது உதவுகின்றது.2014ஆம் ஆண்டு வெளிவந்த நேச்சர் மற்றும் 2016ஆம் ஆண்டு வெளிவந்த டைம்ஸ் ஹையர் எடுகேசன் ஆகிய ஆய்வின்படி இது செயலில் உள்ள பயனர்களைக் கொண்ட மிகப்பெரிய கல்விசார் சமூக வலைப்பின்னலாக அமைந்துள்ளது.
# 1,3-இருமெத்தில்பியூட்டைலமீன்

**1,3-இருமெத்தில்பியூட்டைலமீன்** (*1,3-Dimethylbutylamine*) என்பது C<sub>6</sub>H<sub>15</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். ஓர் அலிபாட்டிக் அமீனாகக் கருதப்படும் இச்சேர்மம் இருமெத்தில் பியூட்டைலமீன், 4-அமினோ-2-மெத்தில்பெண்டேன் என்ற பெயர்களாலும் இது அடையாளப்படுத்தப்படுகிறது. மெத்திலெக்சேனமீனுடன் கட்டமைப்பு ரீதியாக தொடர்புடைய ஒரு தூண்டுதல் மருந்தாக 1,3-இருமெத்தில்பியூட்டைலமீன் அறியப்படுகிறது. அங்கு ஒரு பியூட்டைல் குழு பெண்டைல் குழுவை மாற்றுகிறது.  
இருமெத்தில் பியூட்டைலமீனின் ஐதரோகுளோரைடு மற்றும் சிட்ரேட்டு உப்புகள் மருத்துவரின் பரிந்துரை இல்லாமல் விற்கப்படும் சில உணவு கூட்டுப்பொருட்களில் அங்கீகரிக்கப்படாத மருந்துப் பொருட்களாக அடையாளம் காணப்பட்டுள்ளன. மெத்திலெக்சேனமீனின் மீதான தடைகளைத் தவிர்க்கும் ஒரு வெளிப்படையான முயற்சியில் இது பயன்படுத்தப்படுகிறது. ஐக்கிய அமெரிக்காவின் உணவு மற்றும் மருந்து நிர்வாகம் (FDA) இருமெத்தில் பியூட்டைலமீன் கொண்டிருக்கும் எந்த ஓர் உணவுப் பொருளும் "கலப்படம்" செய்யப்பட்டவை என்று கருதுகிறது. உணவு மற்றும் மருந்து நிர்வாகத்தின் எதிர்ப்பையும் மீறி இருமெத்தில் பியூட்டைலமீன் அமெரிக்காவில் தொடர்ந்து விற்கப்படுகிறது.
# 1,3-இருமெத்தில்பியூட்டைலமீன்

## பாதுகாப்பு

இருமெத்தில் பியூட்டைலமீன் பற்றிய அறியப்பட்ட மனித பாதுகாப்பு ஆய்வுகள் எதுவும் இல்லை மற்றும் அதன் ஆரோக்கிய விளைவுகள் முற்றிலும் தெரியவில்லை.
# பத்தாங் பெனார்

**பத்தாங் பெனார்** (மலாய்: *Batang Benar*; ஆங்கிலம்: *Batang Benar*; என்பது மலேசியா, நெகிரி செம்பிலான் மாநிலம், சிரம்பான் மாவட்டத்தில் அமைந்துள்ள ஒரு சிறுநகரம். இந்த நகரம் நெகிரி செம்பிலான் - சிலாங்கூர் மாநிலங்களின் எல்லைக்கு அருகில் அமைந்துள்ளது.  
சிரம்பான் தொடருந்து சேவையின் (KTM Komuter) வழியாக இந்த நகரம் சிரம்பான் நகருடன் எளிதாக இணைக்கப் படுகிறது. இந்த நகரம் முதலில் ஒரு கிராமமாக இருந்தது. அது இப்போது நகரமாக மாற்றப்பட்டுள்ளது.
# பத்தாங் பெனார்

## பொது

இந்த நகரத்திற்கு அருகாமையில் உள்ள நகரங்கள்: பாஜம், மந்தின். மிக அருகில் உள்ள பெரிய நகரம் நீலாய்.  
இந்த நகரத்தின் பொருளாதாரம் விவசாயம் சார்ந்தது. குறிப்பாக பழத்தோட்டங்கள். இங்கு நிறைய டுரியான் பழத் தோட்டங்கள் உள்ளன.
# பத்தாங் பெனார்

## பத்தாங் பெனார் தமிழ்ப்பள்ளி

பத்தாங் பெனார் நகரில் ஒரு தமிழ்ப்பள்ளி உள்ளது.  
| **பத்தாங் பெனார் தோட்டத் தமிழ்ப்பள்ளி** | நீலாய் | 57 | 11 | } |
| --- | --- | --- | --- | --- |
# 2022 ஆடவர் வளைதடிப் பந்தாட்டத்திற்கான ஆசிய கோப்பை

**11வது 2022 ஆடவர் வளைதடிப் பந்தாட்டத்திற்கான ஆசிய கோப்பை** (**2022 Men's Hockey Asia Cup**) இந்தோனேசியா நாட்டின் தலைநகரமான ஜகார்த்தா நகரத்தின் கெலோரா பங் கர்னோ விளையாட்டு வளாகத்தில் 23 மே 2022 முதல் 1 சூன் 2022 முடிய 10 நாட்கள் நடைபெறுகிறது. இந்த விளையாட்டுப் போட்டியை ஆசிய ஹாக்கி கூட்டமைப்பு நடத்துகிறது. இந்த வளைதடிப் பந்தாட்டப் போட்டியில் ஆசிய நாடுகளின் 8 அணிகள் கலந்து கொள்கிறது.  
இப்போட்டியில் இந்திய தேசிய வளைதடிப் பந்தாட்ட அணியின் சார்பாக *ருபீந்தர் பால் சிங்* தலைமையில், தமிழ்நாட்டின் ச. மாரீஸ்வரன், செ. கார்த்திக் உள்ளிட்ட 24 வீரர்கள் கலந்து கொள்கிறார்கள்.
# 2022 ஆடவர் வளைதடிப் பந்தாட்டத்திற்கான ஆசிய கோப்பை

## ஆசிய கோப்பைக்கு தகுதி பெற்ற அணிகள்

| மொத்தம் | 8 | } |  |  |
| --- | --- | --- | --- | --- |
| 11–22 அக்டோபர் 2017 | 2017 ஆடவர் வளைதடி பந்தாட்ட ஆசிய கோப்பை | டாக்கா, வங்காளதேசம் | align=5 | இந்தியா, சப்பான், மலேசியா, பாக்கித்தான், தென் கொரியா |
| 15 மார் 2022 | விளையாட்டு நடத்தும் நாடு | இந்தோனேசியா | align=1 | இந்தோனேசியா |
| 23 மே - 1 சூன் 2022 | 2022 ஆடவர் வளைதடி பந்தாட்ட ஆசியக் கோப்பை | ஜகார்த்தா, இந்தோனேசியா | align=2 | வங்காளதேசம், ஓமன் |
# உசரோத் நகரம்

**உசரோத் நகரம்** (**Uzhhorod**), உக்ரைன் நாட்டின் மேற்கில் அமைந்த சாகர்பாசியா மாகாணத்தின் நிர்வாகத் தலைமையிட நகரம் ஆகும். இது *உழ்* ஆற்றின் கரையில் அமைந்த பண்டைய நகரம் ஆகும்.
# உசரோத் நகரம்

## மக்கள் தொகை பரம்பல்

2001-ஆம் ஆண்டின் மக்கள் தொகை கணக்கெடுப்பின்படிஇந்நகரத்தில் உக்குரேனிய மொழி பேசுபவர்கள் 77.8%, உருசிய மொழி பேசுபவர்கள் 9.6%, அங்கேரி மொழி பேசுபவர்கள் 6.9%, சுலோவாக்கிய மொழியினர் 2.2% மற்றும் உருமேனியா மொழி பேசுபவர்கள் 1.5% ஆக உள்ளனர்.
# மயிலங்கூடலூர் பி. நடராசன்

**மயிலங்கூடலூர் பி. நடராசன்** (14 அக்டோபர் 1939 - 12 மே 2022) ஈழத்துத் தமிழறிஞரும், கவிஞரும், எழுத்தாளரும், ஆசிரியரும் ஆவார். சிறுவர் இலக்கியத்தில் பெரும் பங்காற்றியவர். இலக்கியம், வரலாறு, அறிவியல், கல்வியியல் சார்ந்து பல கட்டுரைகளை ஆடலிறை, செந்தூரன், பொய்கையார், காங்கேசன், கூத்தன், நடராஜ மைந்தன், திருப்பெருந்துறை இறை எனப் பல புனைபெயர்களிலும் எழுதியுள்ளார்.
# மயிலங்கூடலூர் பி. நடராசன்

## வாழ்க்கைக் குறிப்பு

நடராசன் 1939 அக்டோபர் 14 இல் யாழ்ப்பாணத்தின் வடக்கே மயிலங்கூடல் என்ற ஊரில் எட்டு பேர் கொண்ட குடும்பத்தில் பிறந்தார். சிறு வயதிலேயே தந்தையை இழந்தார். ஆரம்பக் கல்வியை இளவாலை மெய்கண்டான் மகா வித்தியாலயம், பன்னாலை சேர் கனகசபை வித்தியாசாலை, இளவாலை புனித என்றியரசர் கல்லூரி ஆகியவற்றில் கற்றார். இடைநிலைக் கல்வியை தெல்லிப்பழை மகாஜனக் கல்லூரியில் கற்றார். தமிழார்வம் காரணமாக பண்டிதர் செ. கதிரேசர்பிள்ளை, விழிசிட்டி பண்டிதர் வே. சங்கரப்பிள்ளை ஆகியோரிடம் இலக்கணம் பயின்று, மல்லாகத்தில் பண்டித வகுப்பில் சேர்ந்து கற்றார். பால பண்டிதர் கோதனையில் சித்தியடைந்தார். அதன் பின்னர், வவுனியா வண்ணான் சின்னக்குளம் என்ற இடத்தில் ஒரு அரசினர் தமிழ்க் கலவன் பாடசாலையை ஆரம்பித்து நடத்தி வந்தார். அதன் பின்னர் பலாலி ஆசிரியர் பயிற்சிக் கலாசாலையில் ஆசிரியப் பயிற்சியும் எடுத்துக் கொண்டார். 1985 இல் யாழ்ப்பாணம் ஆசிரிய வள நிலையத்துக்குப் பொறுப்பாகப் பணியாற்றினார்.  
இவர் கவிதைகளும், சிறுவர் பாடல்களும் எழுதினார். ஆங்கில சிறுவர் பாடல்களை மொழியாக்கம் செய்தார். இவற்றை ஆடலிறை சிறுவர் பாடல்கள், ஆடலிறை குழந்தைப் பாடல்கள் என இரு தொகுதி நூல்களாக வெளியிட்டார். பண்டித வகுப்பில் படித்த வேளை 'பண்டிதம்' என்ற பெயரில் கையெழுத்துச் சஞ்சிகையின் ஆசிரியராக இருந்தார். பலாலி ஆசிரிய கலாசாலையில் 'சுடர்' அறிவியல் சஞ்சிகையின் ஆசிரியராக இருந்தார். தொண்டமனாறு வெளிக்கள நிலையத்தில் பணியாற்றிய போது, அந்நிலையத்தின் ஆங்கில செய்தி ஏடான FWC News Letter இன் ஆசிரியராக 1978 முதல் 1984 வரை இருந்துள்ளார். தெல்லிப்பழை கலை இலக்கியப் பெருமன்றம் சார்பில் மறுமலர்ச்சிக் காலம்-இலக்கியச் சிறப்பிதழ் என்ற நூலை வெளியிட்டார். 1971 முதல் 1976 வரை 'மகாஜனன்' இதழ்களின் பதிப்பாசிரியராகவும் இருந்துள்ளார். 1977-இல் முத்தமிழ் வெளியீட்டுக் கழகத்தின் சார்பில் பண்டிதமணி சி. கணபதிப்பிள்ளை, சு. வித்தியானந்தன், அ. சண்முகதாஸ், நா. சுப்பிரமணியன், க .சொக்கலிங்கம் ஆகியோரின் தமிழியல் ஆய்வு நூல்களை பதிப்பித்தார்.
# மயிலங்கூடலூர் பி. நடராசன்

## மறைவு

மயிலங்கூடலூர் நடராசன் நல்லூர் நாயன்மார்கட்டில் உள்ள அவரது இல்லத்தில் 2022 மே 12 அன்று காலமானார்.
# கமல் கும்பர்

இந்தியக் குடியரசுத் தலைவரால் வழங்கப்பட்ட போது]]
**கமல் கும்பர்** (*Kamal Kumbhar*) என்பவர் இந்தியச் சமூக தொழில்முனைவோர், "தொடர் தொழில்முனைவோர் " ஆவார். இவர் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தின் நிறுவனர் ஆவார்.
# கமல் கும்பர்

## ஆரம்ப கால வாழ்க்கை

மகாராட்டிராவின் உஸ்மானாபாத்தில் ஒரு தினக்கூலித் தொழிலாளிக்கு மகளாகப் பிறந்தவர் கமல் கும்பர். வறுமையில் வாடிய இவர் கல்வி கிடைக்காமல் வளர்ந்தார். இளம் வயதிலேயே திருமணம் செய்து மணவாழ்க்கையில் தோல்வியடைந்ததால், பொருளாதார ரீதியாக நலிவுற்றார்.
# கமல் கும்பர்

## தொழில்

கும்பர் மகளிர் சுயஉதவிக் குழுக்களில் சேர்ந்து, 500 ரூபாய் முதலீட்டில் வளையல் விற்கும் சிறு வணிகத்தைத் தொடங்கினார். இரண்டு ஆண்டுகளுக்குப் பிறகு, இவர் மகாராட்டிராவில் பெண்கள் கூட்டமைப்பை வழிநடத்தினார்.  
2,000 ரூபாய் முதலீட்டில் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தை 1998-ல் தொடங்கினார். இந்நிறுவனம் மாதந்தோறும் சுமார் ரூ.1 லட்சம் வரை பொருட்களை விற்பனை செய்கிறது. இவர் தனது மாநிலத்தைச் சேர்ந்த 5,000க்கும் மேற்பட்ட பெண்களுக்கு இதுபோன்ற நிறுவனங்களை அமைத்து தன்னிறைவு அடைய வழிகாட்டியுள்ளார்.  
2012ஆம் ஆண்டில், இவர் ஒரு எரிசக்தி தொழில்முனைவோராக ஆனார். 3000க்கும் மேற்பட்ட வீடுகளில் சூரிய சக்தியில் இயங்கும் சாதனங்களை ஒளிரச் செய்தார், "தூய்மையான எரிசக்தியில் பெண்கள்" என்ற "சக்தி பெண்கள்" பயிற்சிக்குப் பிறகு, மகாராட்டிரா மற்றும் பீகார் முழுவதும் 1100 பெண்களுக்குப் பயிற்சி அளித்தார். "தொடர் தொழில்முனைவோர்" என்று அழைக்கப்படும் ஆறு வணிக முயற்சிகளை இவர் செயல்படுத்தி வருகின்றார். இவர் விவசாயம் சார்ந்த வணிகங்களுக்குச் சொந்தமானவர்.
# கமல் கும்பர்

## விருதுகள்

- குடியரசுத் தலைவர் பிரணாப் முகர்ஜியிடமிருந்து வணிக கூட்டமைப்பு அறக்கட்டளையின் பெண் முன்மாதிரி விருது
- இந்தியாவினை மாற்றும் பெண்கள் விருது, 2017, ஐக்கிய நாடுகள் சபை மற்றும் நிதி ஆயோக் வழங்கியது.
- நாரி சக்தி விருது, 2022
# பாஜம்

**பாஜம்** (மலாய்: *Pajam*; ஆங்கிலம்: *Pajam*; என்பது மலேசியா, நெகிரி செம்பிலான் மாநிலம், சிரம்பான் மாவட்டத்தில் அமைந்துள்ள ஒரு சிறுநகரம். இந்த நகரம் நெகிரி செம்பிலான் - சிலாங்கூர் மாநிலங்களின் எல்லைக்கு அருகில் அமைந்துள்ளது.  
சிரம்பான் தொடருந்து சேவையின் *(KTM Komuter)* வழியாக இந்த நகரம் சிரம்பான்; கோலாலம்பூர் நகருரங்களுடன் இணைக்கப் படுகிறது. மந்தின்; செமினி, காஜாங் நகரங்களை இணைக்கும் சிட்டிலைனர் *(Cityliner)* பேருந்து சேவையும் உள்ளது.
# பாஜம்

## பொது

பாஜம் வட்டாரத்தில் பல ரப்பர், எண்ணெய்ப்பனைத் தோட்டங்கள் இருந்தன. இந்த நகரில் முன்பு அதிகமான தமிழர்கள் வாழ்ந்தனர். சிறு தொழில்கள், சிறு வியாபாரங்கள், உணவகங்கள், மளிகைக் கடைகள், துணிமணிக் கடைகள் போன்றவற்றை நடத்தி வந்தனர்.  
சில பத்தாண்டுகளுக்கு முன்னர், பாஜம், மந்தின், நீலாய் நகரங்களைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருந்தன.
# பாஜம்

## பொது

### நில மேம்பாட்டுத் திட்டங்கள்

அண்மைய காலங்களில் அந்தத் தோட்டப் பகுதிகளில் மிகுதியான நில மேம்பாட்டுத் திட்டங்கள், வீடமைப்புத் திட்டங்கள், தொழில்துறை திட்டங்கள் உருவாக்கம் பெற்றன. அதனால், தோட்டப் புறங்களில் வாழ்ந்த தமிழர்கள் நகர்ப் புறங்களுக்கு மாறிச் சென்று விட்டனர்.  
இந்தத் தோட்டங்களில் ஒரு சில வயதான தமிழர்கள் மட்டுமே இன்னும் இருக்கின்றனர். ஓரளவுக்கு கல்வி தகுதியுடைய இளைஞர்கள் சிரம்பான், காஜாங் போன்ற நகர்களில் பணி புரிகின்றனர். பட்டம் பெற்ற இளைஞர்கள் கோலாலம்பூர், ஜொகூர் பாரு, பெட்டாலிங் ஜெயா, சிங்கப்பூர் போன்ற பெரிய நகரங்களுக்குப் புலம் பெயர்ந்து விட்டனர்
# பாஜம்

## பாஜம் தமிழ்ப்பள்ளி

பாஜம் நகரில் முன்பு மூன்று தமிழ்ப்பள்ளிகள் இருந்தன. இப்போது ஒரே ஒரு தமிழ்ப்பள்ளிதான் உள்ளது.  
| பாஜம் | **துன் சம்பந்தன் தமிழ்ப்பள்ளி** | 229 | 27 | } |
| --- | --- | --- | --- | --- |
# ஜகதேவன் (சகமான வம்சம்)

**ஜகதேவன்** (Jagaddeva ) (ஆட்சி சுமார் 1150 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் தனது தந்தை அர்னோராஜாவைக் கொன்ற பிறகு அரியணை ஏறினார். மேலும் தனது சகோதரர் நான்காம் விக்ரகராசனால் ஆட்சியிலிருந்து அகற்றப்படுவதற்கு முன்பு குறுகிய காலம் ஆட்சி செய்தார்.
# ஜகதேவன் (சகமான வம்சம்)

## ஆட்சி

சகமான அரசர் அர்னோராஜாவிற்கும் மார்வாரின் இளவரசியான அவரது ராணி சுதாவா ஆகியோருக்கு பிறந்த மூன்று மகன்களில் ஜகதேவனும் ஒருவர். விக்ரக ராசன், தேவதத்தன் ஆகிய இருவரும் இவரது சகோதரர்கள். பரசுராமன் தன் தாய்க்கு (அதாவது பெற்றோரைக் கொன்றது) அளித்த அதே தண்டனையை சுதாவாவின் மூத்த மகன் அர்னோராஜாவுக்கு அளித்ததாக *பிருத்விராஜ விஜயம்* கூறுகிறது. உரை இந்த மகனுக்கு பெயரிடவில்லை. ஆனால் அர்னோராஜாவின் வாரிசென விக்ரகராசனைப் பெயரிடுகிறது. *ஹம்மிர மகாகாவியம்*, *பிரபந்த கோசம்*, *சுர்ஜன சரிதம்* போன்ற பிற நூல்கள் அர்னோராஜாவின் வாரிசாக ஜகத்தேவனைக் குறிப்பிடுகின்றன. ஜகதேவன் தனது தந்தையைக் கொன்ற பிறகு சகமான சிம்மாசனத்தில் ஏறினார் என்பதை இது குறிக்கிறது.  
ஜகதேவன் தனது பதவியை உறுதிப்படுத்துவதற்கு முன், இவரது தம்பி விக்ரகராசன் இவரை அரியணையில் இருந்து அகற்றி புதிய சகமான அரசரானார். *பிருத்விராஜ விஜயம்* ஜகதேவனை சொர்க்கத்தை அடையாத ஒரே சகமான ஆட்சியாளர் என்று விவரிக்கிறது.
# அரிராஜன்

**அரிராஜன்** (*Hariraja*) (ஆட்சி சுமார் 1193-1194 பொ.ச. ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். கோரி படையெடுப்பாளர்கள் இவரது தந்தை மூன்றாம் பிருத்திவிராசனை தோற்கடித்து கொன்றனர். அப்போது உரிய வயதை அடையாமல் இருந்த நான்காம் கோவிந்தராசன் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக கோவிந்தராசனை அரிராஜா பதவி நீக்கம் செய்தார். கிபி 1194 இல் கோரிகளால் தோற்கடிக்கப்படுவதற்கு முன்பு, அரிராஜா தனது மூதாதையர் இராச்சியத்தின் ஒரு பகுதியை (இன்றைய ராஜஸ்தான் ) சிறிது காலத்திற்கு ஆட்சி செய்தார்.
# அரிராஜன்

## ஆட்சி

அரிராஜன் சகமான மன்னர் சோமேசுவரருக்கும் ராணி கற்பூரதேவிக்கும் மகனாவார். இவரும் இவரது அண்ணன் மூன்றாம் பிருத்விராசனும் குசராத்தில் சோலாங்கி அரண்மனையில் உறவினர்களால் வளர்க்கப்பட்டார். சோமேசுவரனின் மரணத்திற்குப் பிறகு இவர் சிம்மாசனத்தில் ஏறினார். ஆனால் இவரது ஆட்சி கிபி 1192 இல் கோரிகளின் படையெடுப்பால் முடிவடைந்தது. கோரிகள் இவரது மகன் கோவிந்தராசனை ஆட்சியாளராக நியமித்தனர்.  
அரிராஜா சகமான தலைநகர் அஜ்மீரில் கோரி ஆட்சிக்கு எதிராக கிளர்ச்சி செய்தார். கோவிந்தராசனை ரந்தம்பூர் கோட்டையில் தஞ்சம் அடையச் செய்தார். இதைப் பற்றி கேள்விப்பட்ட கோரியின் ஆளுநர் குத்புத்தீன் ஐபக் தில்லியில் இருந்து ரந்தம்பூருக்கு விரைந்தார். கோரி இராணுவத்தை தோற்கடிக்க முடியாத அரிராஜா பின்வாங்கினார்.  
கோரிகள் ககாடவாலர்கள் போன்ற பிற இந்து வம்சங்களுடன் சண்டையிடுவதில் மும்முரமாக இருந்தபோது, அரிராஜா மீண்டும் பொ.ச.1193 -இல் அஜ்மீரை ஆக்கிரமித்து அஜ்மீரை மீண்டும் கைப்பற்றினார். மேலும் பிருத்விராசனின் முன்னாள் தளபதி கந்தாவின் ஆதரவுடன் புதிய சகமான மன்னரானார். அதைத் தொடர்ந்து, தில்லியைக் கைப்பற்ற ஜதிரா (இசுலாமியக் குறிப்பில் ஜிஹ்தார் அல்லது ஜித்தார் என்று அழைக்கப்படுகிறார்) தலைமையிலான படையை அரிராஜா அனுப்பினார். இருப்பினும், இந்த படை ஒரு பெரிய கோரி இராணுவத்திற்கு பயந்து பின்வாங்க வேண்டியிருந்தது. ஜதிராவின் படை தில்லியிலிருந்து திரும்பிக் கொண்டிருந்தபோது, அரிராஜா அஜ்மீரிலிருந்து மற்றொரு படையுடன் புறப்பட்டார். தொடர்ந்து நடந்த போரில் சகமான படைகளை கோரிகள் தோற்கடித்தனர்.  
16-ஆம் நூற்றாண்டின் இசுலாமிய வரலாற்றாசிரியர் பெரிஷ்தாவின் கூற்றுப்படி, இந்த போரில் அரிராஜனும் ஜத்ராவும் கொல்லப்பட்டனர். இருப்பினும், 13 ஆம் நூற்றாண்டின் ஆதாரமான *தாஜ்-உல்-மாசிர்*, ஜத்ரா "ஒரு நெருப்பின் தீப்பிழம்புகளில் தன்னை தியாகம் செய்தார்" என்று கூறுகிறது. சைன அறிஞரான நயசந்திர சூரியின் *ஹம்மிர மகாகாவியம்*, அரிராஜா மீண்டும் அஜ்மீருக்கு திரும்ப வேண்டியிருந்தது என்றும், கோரிகளுக்கு எதிராக தன்னால் எதுவும் செய்ய இயலாது என்று அவர் தீர்மானித்து, தனது குடும்பத்தினருடன் தீக்குளித்து தற்கொலை செய்து கொண்டார் எனக் கூறுகிறது.  
பொ.ச.1194 தேதியிட்ட தந்தோட்டி கல்வெட்டு மூலம் அரிராஜனின் இராணியாக பிரதாபாதேவி என்பார் அறியப்படுகிறார்.
# இரண்டாம் பிருத்விராஜன்

**இரண்டாம் பிருத்விராஜன்** (*Prithviraja* II) (ஆட்சி சுமார் 1165-1169 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் பிருத்வி-பட்டன், பிருத்வி-தேவன் மற்றும் பெத்தாத்-தேவன் உள்ளிட்ட பிற பெயர்களாலும் அறியப்படுகிறார்.
# இரண்டாம் பிருத்விராஜன்

## ஆரம்ப கால வாழ்க்கை

பிருத்விராஜன் சகமான மன்னன் ஜகதேவனின் மகனாவார். ஜகதேவனுக்குப் பின்னர் அவரது சகோதரர் நான்காம் விக்ரகராசனும் பின்னர் விக்ரகராசனின் மகன் அபரகங்கேயனும் ஆட்சிக்கு வந்தனர். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சகம்பரி மன்னனை தோற்கடித்தாக அறிய முடிகிறது. இது பிருத்விராஜன் அபரகங்கேயனை அரியணையில் இருந்து அகற்றி, தான் மன்னரானார் என்பதைக் குறிக்கிறது.
# இரண்டாம் பிருத்விராஜன்

## ஆட்சி

இவர் மேற்கில் இருந்து வந்த இசுலாமிய படையெடுப்புகளை எதிர்கொண்டதாகத் தெரிகிறது. பொ.ச.1168 தேதியிட்ட ஹான்சி கல்வெட்டின் படி, இவர் தனது தாய்வழி மாமா கில்கணனை அசிகர் கோட்டையின் (நவீன ஹான்சி) பொறுப்பாளராக நியமித்தார். அதை ஹம்மிரா ( அமீர் ) விடம் இருந்து காப்பாற்ற ஆர்வமாக இருந்தார். அந்த நேரத்தில் லாகூரைக் கட்டுப்படுத்திய கசனவித்து மன்னர் குஸ்ரு மாலிக்கை "ஹம்மிரா" என அடையாளம் காணலாம்.  
கில்கணன் பஞ்சபுரம் என்ற நகரத்தை எரித்ததாகவும் ஹான்சி கல்வெட்டு கூறுகிறது. வரலாற்றாளர் தசரத சர்மா பஞ்சபுரத்தை நவீன பஞ்சூருடன் அடையாளப்படுத்துகிறார். பஞ்சபுரத்தின் ஆட்சியாளர் பிருத்விராஜனின் ஆட்சியை ஏற்றுக்கொண்டு, விலையுயர்ந்த முத்து மாலையை ஒப்படைத்தார்.  
பிஜோலியா பாறைக் கல்வெட்டு, பிருத்விராஜா மானசித்திகாரி என்ற யானையை வசந்தபாலன் என்ற ஆட்சியாளரிடம் இருந்து பாதுகாத்ததாகக் கூறுகிறது. தசரத சர்மா இந்த வசந்தபாலனை *இலலிதா-விக்ரகராஜா-நாடகா* என்ற நாடகத்தில் குறிப்பிடப்பட்டுள்ள ஒரு அரசனுடன் அடையாளப்படுத்துகிறார். இந்நாடகத்தின்படி வசந்தபாலன் விக்ரகராஜாவின் காதலி தேசலாதேவியின் தந்தையாவார். அபரகங்கேயன் தேசலாதேவியின் மகன் என்று சர்மா கருதுகிறார். இதனால், வசந்தபாலன் அநேகமாக பிருத்விராஜனின் எதிரியாக இருந்தான், அவனால் அடக்கப்பட்டான்.  
பிருத்விராஜன் வாரிசு இல்லாமல் இறந்திருக்கலாம். இதன் காரணமாக இவருக்குப் பிறகு இவரது மாமா சோமேசுவரர் பதவியேற்றார்.
# இரண்டாம் பிருத்விராஜன்

## மதம்

சுகவதேவி அல்லது சுதாவா என்பவர் பிருத்விராஜனின் ராணியாக அறியப்படுகிறார். தம்பதிகள் இருவரும் சைவத்தின் மீது நாட்டம் கொண்டவர்களாக அறியப்படுகின்றனர். பிருத்விராஜன் பிராமணர்களுக்கு கிராமங்களையும் விலைமதிப்பற்ற உலோகங்களையும் (தங்கம் உட்பட) பரிசாக வழங்கினார். பிஜோலியாவில் உள்ள பார்சுவநாத சைனக் கோயிலுக்கு மொரஜாரி என்ற கிராமத்தையும் வழங்கினார்.
# இரண்டாம் பிருத்விராஜன்

## கல்வெட்டுகள்

பிருத்விராஜனின் ஆட்சிக்கால கல்வெட்டுகள் பின்வரும் இடங்களில் கண்டுபிடிக்கப்பட்டுள்ளன:  
- ஹான்சி, 1167 பொ.ச. (1224 விக்ரம் நாட்காட்டி )
- தோட், 1168 பொ.ச. (1225 விக்ரம் நாட்காட்டி)
- மெனல், 1168 பொ.ச.(1225 விநா) மற்றும் 1169 பொ.ச. (1226 விநா)
# தன்விழிப்புணர்வு

தன்னைத் தானே வரைந்த "ஓவியரும் அவ்வோவியத்தை வாங்குபவரும்" என்ற ஓவியம் (1565). தன்னைத் தானே புரிந்துகொள்ளவும் வரைந்துகொள்ளவும் சுயவிழிப்புணர்வு தேவைப்படுகிறது.]]  
தன்மெய்யியலில், **தன்விழிப்புணர்வு** அல்லது **சுயவிழிப்புணர்வு** (*self-awareness*) என்பது தனது சொந்த ஆளுமை அல்லது தனித்துவத்தின் அனுபவமாகும். இது தன்மையங்கள் (qualia) என்று பொருள்படும் உணர்வுநிலையுடன் வேறுபடுத்திப் பார்க்கப்படவேண்டிய ஒன்றாகும். உணர்வுநிலை அல்லது நனவு என்பது தனது சூழல், உடல், வாழ்க்கை முறை ஆகியவை பற்றிய விழிப்புணர்வு எனப்படுகையில், தன்விழிப்புணர்வு என்பது அந்த விழிப்புணர்வை பற்றி அறிந்த நிலையாகும். தன்விழிப்புணர்வு என்பது ஒரு நபர் தனது சொந்த குணாதிசயங்கள், உணர்வுகள், நோக்கங்கள், ஆசைகள் ஆகியவற்றை எவ்வாறு நனவு ரீதியாக அறிந்தும் புரிந்தும் கொள்கிறார் என்பதைக் குறிக்கிறது. தன்விழிப்புணர்வில் இரண்டு பரந்த பிரிவுகள் உள்ளன: அக தன்விழிப்புணர்வு மற்றும் புற தன்விழிப்புணர்வு.
# முண்டா மக்கள்

**முண்டா மக்கள்** (**Munda people**) கிழக்கு இந்தியாவின் சோட்டா நாக்பூர் மேட்டுநிலத்தில் உள்ள ஜார்கண்ட், சத்தீஸ்கர் மற்றும் ஒடிசா, மேற்கு வங்காளம், திரிபுரா, பிகார் மற்றும் மத்தியப் பிரதேசம் மாநிலங்களிலும், வங்காள தேசத்திலும் வாழும் பழங்குடி மக்கள் ஆவார். முண்டா மக்கள் சர்னா சமயம், இந்து சமயம் கிறித்துவ சமயங்களைப் பின்பற்றும் முண்டா இன பழங்குடி மக்கள் ஆஸ்திரோ- ஆசிய மொழி குடும்பத்தின் முண்டா மொழியுடன், ஹோ மொழி, இந்தி மொழி, நாகபுரி மொழி, ஒடியா மற்றும் வங்காள மொழிகளை பேசுகின்றனர்.
# முண்டா மக்கள்

## பண்பாடு மற்றும் மரபுகள்

வேட்டைச் சமூகமாக இருந்த முண்டா பழங்குடி மக்கள், நிலையாக ஒரிடத்தில் தங்கி மூங்கில் மரத்திலிருந்து கூடை முடைதல், பாய் நெய்தல், காடுகளிலிருந்து மூலிகைச் செடிகள், இலைளைப் பறித்தல், தேனெடுத்தல் போன்ற சிறு சிறு வேலைகளைச் செய்தனர். இந்திய அரசு முண்டா மக்களைப் பட்டியல் பழங்குடிகள் சமூகத்தில் சேர்த்தது. இதனால் இம்மக்கள் கல்வி, வேலைவாய்ப்பில் இடஒதுக்கீட்டில் முன்னுரிமை பெற்றனர். இம்மக்கள் சமவெளிகளில் சிறிதளவு வேளாண்மை செய்தனர். பழங்குடி மற்றும் இந்து சமய திருவிழாக்களைக் கொண்டாடினர்.
# முண்டா மக்கள்

## இலக்கியம் மற்றும் படிப்புகள்

யேசு சபையின் போதகரான ஜான் பாப்ப்டிஸ்ட் ஹோப்மென் (1857–1928) என்பவர் முண்டா மொழி, பண்பாடு, சர்னா சமயம் மற்றும் சடங்குகளைப் பயின்று முண்டா மொழிக்கான இலக்கணத்தை 1903-ஆம் ஆண்டில் வெளியிட்டார்.
# முண்டா மக்கள்

## புகழ் பெற்ற முண்டா மக்கள்

- பிர்சா முண்டா
- அருச்சுன் முண்டா
# செரி கெம்பாங்கான்

**செரி கெம்பாங்கான்** (ஆங்கிலம்: *Seri Kembangan*; மலாய்: *Seri Kembangan*; சீனம்: 沙登) என்பது மலேசியா, சிலாங்கூர் மாநிலத்தில் உள்ள ஒரு நகரம் ஆகும். ஒரு கிராமமாக இருந்த இந்த இடம் இப்போது ஒரு பெரிய நகரமாக வளர்ச்சி அடைந்து உள்ளது.  
முன்பு **செர்டாங்** அல்லது **செர்டாங் புதுக் கிராமம்** (ஆங்கிலம்: *Serdang* அல்லது *Serdang New Village*) என்று அழைக்கப்பட்டது. இது மலேசிய வடக்கு-தெற்கு விரைவுச்சாலையின் வடக்கு முனையில் அமைந்துள்ளது.
# செரி கெம்பாங்கான்

## வரலாறு

1950-ஆம் ஆண்டில் செர்டாங் ஒரு புதுக்கிராமமாக நிறுவப்பட்டது. அப்போது நாட்டில் மலாயா பொதுவுடைமைவாதிகளின் அச்சுறுத்தல் இருந்தது.  
அதன் காரணமாக கோலாலம்பூர், சுங்கை பீசி பகுதியில் வசித்த மலேசிய சீனக் கிராம மக்கள் ஒரு மையப்படுத்தப்பட்ட இடத்திற்கு மாற்றப் பட்டனர். மலாயா அவசரகாலத்தின் போது அமல்படுத்தப்பட்ட பிரிக்ஸ் திட்டத்தின் ஒரு பகுதியாகச் செர்டாங் புதுக்கிராமம் நிறுவப்பட்டது.
# செரி கெம்பாங்கான்

## வரலாறு

### செர்டாங் கிராமப் பகுதி

செர்டாங் கிராமத்தின் தொடக்கக்கால நாட்களில், அந்தக் கிராமத்தில் 50 வீடுகள் மட்டுமே இருந்தன. அனைத்தும் வீடுகளும் புதிதாக கட்டப்பட்டவை. ஏனெனில் பிரித்தானியர்கள் வெற்று நிலங்களை மட்டுமே வழங்கி இருந்தார்கள்.  
செர்டாங் கிராமப் பகுதி காடுகள் மற்றும் ரப்பர் தோட்டங்களுக்கு மையத்தில் இருந்தது. அடிக்கடி ஆபத்துகள் ஏற்பட்டன. ஒரு கட்டத்தில் அங்கு வாழ்ந்த 15,000 மக்களில் பெரும்பாலோர் சுரங்கத் தொழிலாளர்கள் மற்றும் ரப்பர் மரம் சீவுபவர்கள். சொற்ப வருமானத்தைப் பெற்றனர்.  
ஒரு கட்டத்தில், செரி கெம்பாங்கான் புதுக் கிராமம், காலணி தயாரித்தல் போன்ற குடிசைத் தொழில்களுக்கு பெயர் பெற்று விளங்கியது. 1950 - 1970-ஆம் ஆண்டுகளில் வரை செர்டாங் கிராமத்தில் வாழ்ந்த மக்களின் ஒரே பொழுதுபோக்கு வடிவமாக சினிமா மட்டுமே இருந்தது.
# செரி கெம்பாங்கான்

## வரலாறு

### அரசு ஊழியர்கள்

செர்டாங் கிராமத்தில் இப்போது 2,500 வீடுகள் உள்ளன. அவற்றில் அசல் மர வீடுகள் மட்டுமே எஞ்சியுள்ளன, மக்கள் தொகை 150,000 என மதிப்பிடப்பட்டு உள்ளது.  
இவர்களில் பெரும்பாலோர் தொழில்முனைவோர், வணிகர்கள், தொழில் வல்லுநர்கள், புத்ராஜெயாவில் பணிபுரியும் அரசு ஊழியர்கள் மற்றும் சைபர்ஜெயாவில் உள்ள பிற பன்னாட்டு நிறுவனங்களின் ஊழியர்கள் ஆகும்.
# செரி கெம்பாங்கான்

## காலநிலை

செரி கெம்பாங்கான் நகர்ப்புறத்தின் கிழக்குப் பகுதியில் தித்திவாங்சா மலைகள் மற்றும் மேற்கில் இந்தோனேசியாவின் சுமத்திரா தீவுக் கூட்டம் உள்ளன.  
செரி கெம்பாங்கான் வெப்பமண்டல மழைக்காட்டு காலநிலையைக் கொண்டுள்ளது ஆண்டு முழுவதும் வெப்பமாகவும் வெயிலாகவும் இருக்கும். அதே சமயத்தில் அக்டோபர் முதல் மார்ச் வரை வடகிழக்கு பருவமழை காலத்தில் அதிக மழை பெய்யும். அதனால் வெப்பநிலை நிலையானதாக இருக்கும்.
# செரி கெம்பாங்கான்

## செர்டாங் தமிழ்ப்பள்ளி

1950-ஆம் ஆண்டுகளில் செரி கெம்பாங்கான் எனும் அப்போதைய செர்டாங் பகுதியில் ஏறக்குறைய 5 தமிழ்ப்பள்ளிகள் இருந்தன. நில மேம்பாடு, தொழில்துறை கட்டுமானங்கள் போன்றவற்றால் பல ரப்பர் தோட்டங்கள் அப்புறப்படுத்தப் பட்டன. அதனால் இங்கு இருந்த தமிழப்பள்ளிகளும் மூடப்பட்டன. இப்போது ஒரே ஒரு தமிழ்ப்பள்ளிதான் உள்ளது.  
| செர்டாங் | SJK(T) FES Serdang
Seri Kembangan | **செர்டாங் தமிழ்ப்பள்ளி** | 229 | 27 | } |
| --- | --- | --- | --- | --- | --- |
# செரி கெம்பாங்கான்

## போக்குவரத்து

செரி கெம்பாங்கான் மூன்று முக்கிய சுங்கச் சாவடிகளின் சந்திப்பில் அமைந்துள்ளது:
- மலேசிய வடக்கு-தெற்கு விரைவுச்சாலை (தெற்கு வழித்தடம்)
- சுங்கை பீசி விரைவுச்சாலை
- கோலாலம்பூர்–சிரம்பான் விரைவுச்சாலை  
மாஜு விரைவுச்சாலை *(Maju Expressway)* இந்த நகரத்தின் மேற்கு எல்லைக்கு அருகில் செல்கிறது. சா ஆலாம் விரைவுச்சாலை *(Shah Alam Expressway - KESAS)* மற்றும் கோலாலம்பூர் மத்திய வட்டச் சாலை 2 (MRR2) ஆகிய சாலைகளின் சந்திப்புகள் அருகிலேயே உள்ளன.  
தெற்கு சிலாங்கூர், நெகிரி செம்பிலான், மலாக்கா, ஜொகூர் ஆகிய மாநிலங்களில் இருந்து பயணிக்கும் வாகன ஓட்டிகளுக்கு, செரி கெம்பாங்கான் நகரம்; கோலாலம்பூர் மாநகரத்தின் "தெற்கு நுழைவாயில்" என்று கருதப்படுகிறது.